CELEX: 31981D0382
Language: el
Date: 1981-04-01 00:00:00
Title: 81/382/ΕΟΚ: Απόφαση τής Επιτροπής τής 1ης Απριλίου 1981 περί εξουσιοδοτήσεως τής Γαλλικής Δημοκρατίας νά αποκλείσει από τήν κοινοτική μεταχείριση τά αθύρματα εκ ξύλου καί λοιπά (εξαιρέσει τών κινητήρων καί τών μηχανισμών κινήσεως δι αθύρματα καί μικροκατασκευάσματα διαφόρων αντικειμένων καθώς καί τά μεμονωμένα των τεμάχια) καταγόμενα από τήν Ταϊβάν (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0382

81/382/ΕΟΚ: Απόφαση τής Επιτροπής τής 1ης Απριλίου 1981 περί εξουσιοδοτήσεως τής Γαλλικής Δημοκρατίας νά αποκλείσει από τήν κοινοτική μεταχείριση τά αθύρματα εκ ξύλου καί λοιπά (εξαιρέσει τών κινητήρων καί τών μηχανισμών κινήσεως δι αθύρματα καί μικροκατασκευάσματα διαφόρων αντικειμένων καθώς καί τά μεμονωμένα των τεμάχια) καταγόμενα από τήν Ταϊβάν (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 149 της 06/06/1981 σ. 0035 - 0036

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Απριλίου 1981  περί εξουσιοδοτήσεως της Γαλλικής Δημοκρατίας να αποκλείσει από την κοινοτική μεταχείριση τα αθύρματα εκ ξύλου και λοιπά (εξαιρέσει των κινητήρων και των μηχανισμών κινήσεως δι' αθύρματα και μικροκατασκευάσματα διαφόρων αντικειμένων καθώς και τα μεμονωμένα των τεμάχια) καταγόμενα από την Ταϊβάν  (Το κείμενο στη γαλλική γλώσσα είναι το μόνο αυθεντικό)  (81/382/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας τα οποία τα Κράτη μέλη μπορούν να εξουσιοδοτηθούν να λάβουν έναντι της εισαγωγής ορισμένων προϊόντων καταγομένων από τρίτες χώρες, τα οποία βρίσκονται σε ελεύθερη κυκλοφορία σε άλλο Κράτος μέλος (1), και ιδίως το άρθρο της 3,  Εκτιμώντας:  ότι, την 23η Μαρτίου 1981, η γαλλική κυβέρνηση υπέβαλε αίτηση, βάσει του άρθρου 115 πρώτο εδάφιο της συνθήκης, στην Επιτροπή των Ευρωπαϊκών Κοινοτήτων προκειμένου να εξουσιοδοτηθεί να αποκλείσει από την κοινοτική μεταχείριση τα αθύρματα εκ ξύλου και λοιπά (εξαιρέσει των κινητήρων και μηχανισμών κινήσεως δι' αθύρματα και μικροκατασκευάσματα διαφόρων αντικειμένων καθώς και τα μεμονωμένα των τεμάχια) της κλάσεως 97.03 Α και ex Β του Κοινού Δασμολογίου, καταγόμενα από την Ταϊβάν και τα οποία βρίσκονται σε ελεύθερη κυκλοφορία στα λοιπά Κράτη μέλη·  ότι η Γαλλία αποδέχεται τις εισαγωγές των εν λόγω προϊόντων τα οποία κατάγονται από την Ταϊβάν μόνο κατά τρόπο σποραδικό και ανάλογα με τις ανάγκες της αγοράς·  ότι, ως εκ τούτου, υφίστανται ανισότητες στις συνθήκες στις οποίες υπόκεινται για την ώρα οι εισαγωγές των εν λόγω προϊόντων στα διάφορα Κράτη μέλη·  ότι οι διαφορές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν παρεκτροπές στο εμπόριο, επειδή η Γαλλία έχει, από την 1η Ιανουαρίου 1981, αποδεχθεί βάσει της αρχής της ελεύθερης κυκλοφορίας των εν λόγω προϊόντων, τα οποία κατάγονται από την εν λόγω τρίτη χώρα, ποσό που αντιπροσωπεύει 6 276 540 FF·  ότι, όσον αφορά την κατάσταση της υπό επισκόπηση βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές των προϊόντων αυτών, τα οποία κατάγονται από τρίτες χώρες, αυξήθηκαν από 161 000 000 FF το 1978 σε 237 000 000 το 1979· ότι το ποσοστό της αγοράς των εισαγωγών αυτών αυξήθηκε από 10 % το 1978 σε 13 % το 1979·  ότι οι τιμές των εν λόγω προϊόντων, τα οποία κατάγονται από την Ταϊβάν, είναι σημαντικά κατώτερες από τις τιμές παρομοίων προϊόντων στη Γαλλία·  ότι η κατανάλωση των εν λόγω προϊόντων στη Γαλλία αυξήθηκε από 1 572 000 000 FF το 1978 σε 1 888 000 000 FF το 1979·  ότι η παραγωγή παρομοίων προϊόντων στη Γαλλία αυξήθηκε από 1 200 000 000 FF το 1978 σε 1 350 000 000 FF το 1979, αλλά ότι το ποσοτό της εσωτερικής αγοράς μειώθηκε από 58 % το 1978 σε 53 % το 1979·  ότι η εν λόγω βιομηχανία για να αντιμετωπίσει τον ανταγωνισμό των τρίτων χωρών υπέστη αναδιάρθρωση, που όμως δεν έχει καταλήξει σε ικανοποιητικά αποτελέσματα·  ότι η πραγματοποίηση άλλων εμμέσων εισαγωγών, που αναμένεται να προστεθούν σε εκείνες που ήδη πραγματοποιούνται ή προβλέπεται να γίνουν, ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκουν τα προαναφερθέντα εμπορικά μέτρα·  ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα μπορούσαν να προσφέρουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο, με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3 αυτής·  ότι πολλές αιτήσεις τίτλου εισαγωγής εκκρεμούν νόμιμα ενώπιον των αρχών του Κράτους μέλους το οποίο υπέβαλε την αίτηση· ότι λόγω του όγκου των δεν κρίνεται σκόπιμο να καλυφθούν οι αιτήσεις αυτές με τέτοια άδεια,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Γαλλική Δημοκρατία εξουσιοδοτείται να αποκλείσει από την κοινοτική μεταχείριση τα προϊόντα που αναφέ  ρονται κατωτέρω, τα οποία κατάγονται από την Ταϊβάν, και τα οποία βρίσκονται σε ελεύθερη κυκλοφορία στα λοιπά Κράτη μέλη, για τα οποία έχουν υποβληθεί αιτήσεις τίτλων εισαγωγής, μετά την 23η Μαρτίου 1981:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 97.03 Α  και ex Β  (Κώδικας ΝΙΜΕΧΕ:  97.03-05, 20, 40, 51, 59, 61, 69, 75, 80, 85, 90)  // Τά αθύρματα εκ ξύλου και λοιπά (εξαιρέσει των κινητήρων και μηχανισμών κινήσεως δι' αθύρματα και μικροκατασκευάσματα διαφόρων αντικειμένων καθώς και τα μεμονωμένα των τεμάχια)  //  //  Άρθρο 2  Η παρούσα απόφαση ισχύει μέχρι την 31η Οκτωβρίου 1981.  Άρθρο 3  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, την 1η Απριλίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.